C 434/22
MT
Il-Ġurnal Uffiċjali tal-Unjoni Ewropea
15.11.2022
It-Tlieta 5 ta’ April 2022
10.
Jirrimarka li t-tibdil fil-klima u ż-żieda fix-xita jistgħu jwasslu għall-għargħar u t-telf tan-nutrijenti; jesprimi dispjaċir għall-fatt li l-programmi ta' azzjoni attwali jaf ma jindirizzawx b'mod adegwat dawn ir-riskji; jistieden lill-Istati Membri jqisu dawn il-projezzjonijiet u r-riskji meta jirrieżaminaw il-programmi ta' azzjoni tagħhom, filwaqt li japplikaw il-prinċipju ta' prekawzjoni; 11.
Jirrimarka l-importanza li tiġi promossa l-adozzjoni ta' innovazzjonijiet biex jiġu xprunati l-effiċjenza u l-prattiki tajbin fl-agrikoltura, filwaqt li jirrikonoxxi l-ħtieġa li jitnaqqsu l-ineffiċjenzi li jwasslu għal użu eċċessiv tal-ilma, il-fertilizzanti, il-pestiċidi u l-antibijotiċi; 12.
Ifakkar fl-importanza li nimxu lejn agrikoltura ambjentalment sostenibbli sabiex jiġi eliminat it-tniġġis tan-nutrijenti u tiġi appoġġjata l-implimentazzjoni ta' prattiki ambjentali tajbin, inkluż billi jintużaw kif xieraq l-għodod rilevanti kollha offruti mill-politika agrikola komuni, mill-Fondi Strutturali u minn programmi oħra tal-UE, bħal LIFE; jisħaq fuq l-importanza li jintużaw prattiki innovattivi bħall-irkupru tan-nitroġenu mid-demel biex jiġi mmitigat dan it-tniġġis u tiġi mminimizzata t-tnixxija tan-nutrijenti fl-ambjent; jistieden lill-Kummissjoni tiffinanzja programmi ta' riċerka fl-ambitu ta' Orizzont Ewropa biex jinstabu soluzzjonijiet intelliġenti u innovattivi għall-problema tat-tniġġis tan-nutrijenti fl-UE; 13.
Iqis li regolament huwa l-istrument leġiżlattiv xieraq li permezz tiegħu tiġi żgurata l-protezzjoni tal-ilma mit-tniġġis ikkawżat min-nitrati minn sorsi agrikoli u biex jiġi applikat infurzar uniformi tal-objettivi relatati mal-kwalità tal-ilma madwar l-UE f'konformità mal-miri tal-Patt Ekoloġiku Ewropew; 14.
Jagħti istruzzjonijiet lill-President tiegħu biex tgħaddi din ir-riżoluzzjoni lill-Kummissjoni Ewropea u lill-Kunsill kif ukoll lill-gvernijiet u lill-parlamenti tal-Istati Membri.